Ақтөбелік оқушылар аралас форматта білім алады
DATE: 12:15, 31 Наурыз 2021 | GMT +5
TITLE: Ақтөбелік оқушылар аралас форматта білім алады
URL: https://kaz.inform.kz/news/aktobelik-okushylar-aralas-formatta-bilim-alady_a3770330/
META: DATE: 12:15, 31 Наурыз 2021 | GMT +5
TOTAL WORDS: 148
AUTHOR(S):
TEXT: Ақтөбе облысы бүгін «қызыл» аймаққа өтті. Кеше облыстық санитариялық-эпидемиологиялық бақылау департаментінің басшысы Нұрсұлу Беркімбаева карантин шарасын күшейтіп, кез келген ұжымдық басқосуға, конференциялар мен форумға тыйым салды. Ал бүгін IV-тоқсандағы оқу үрдісі түсіндірілді. «Контингенті 300 оқушыдан аспайтын қала, ауыл мектептерінде сабақ дәстүрлі форматта өтеді. Тек бір сыныптағы оқушы саны 25-тен аспауы тиіс. Ақтөбеде мұндай 246 мектеп бар. Онда 24 мыңға жуық бала білім алады. Ал оқушы саны 300-ден көп мектептерде аралас формат сақталады. Мұнда 1-5 және 9, 11 сынып оқушылары оффлайн оқысы, өзгесі қашықтан дәріс алады. Мұндай 170 мектепте 135 мың оқушы бар», - деді облыстық білім басқармасының басшысы Жолдас Батырхан. Ал арнайы білім беру орындары дәстүрлі форматта оқытуды жалғасады. Колледждер мен жоғары оқу орындарының I-курс студенттері де оффлайн оқиды. «Оқушыдан вирус анықталса, сынып карантинге жабылып, дезинфекция жұмысы жүргізіледі. атаана келіспесе, арыз жазып, онлайн форматқа ауыстыра алады. Ескере кеткен жөн, мектептерде барлық санитариялық талап сақталған», - деді Жолдас Батырхан
